Frederick Stafford
<s>Frederick Stafford, rođen kao Friedrich Strobel von Stein (11. mart 1928 - 28. jul 1979) bio je austrijski filmski glumac rodom iz Čehoslovačke, najpoznatiji kao Hubert Bonisseur de la Bath, protagonist serije popularnih špijunskih filmova o agentu OSS 117.</s>

<s>U mladosti je igrao hokej na travi, a iz Čehoslovačke, koju je trebao predstavljati na londonskoj Olimpijadi, je emigrirao u Australiju tik pred dolazak komunista na vlast.</s><s>Tamo je neko vrijeme radio kao rudar i strojovođa prije nego što je diplomirao kemiju na sveučilištu te se zaposlio u kompaniji Bristol Meyers.</s><s>Godine 1964. je prilikom poslovnog puta u Bangkoku slučajno sreo njemačku glumicu Marianne Hold, koja je tamo bila snimala film Die Diamantenholle am Mekong.</s><s>Njih dvoje su se potom vjenčali, a Hold, koja će mu poslije roditi sina Rodericka (kasnije poznatog kao pjevača), je zbog braka završila karijeru.</s>

<s>Sam Stafford je vlastitu glumačku karijeru započeo godinu dana kasnije, kada ga je, također slučajno, sreo francuski filmski producent Andre Hunebelle, koji je upravo tada tražio zamjenu za američkog glumca Kerwina Matthewsa, koji je dotada bio glumio agenta OSS 117.</s><s>Stafford, iako nije imao glumačkog iskustva, je Hunebellea impresionirao svojom pojavom, fizičkim vještinama, ali i time da je tečno govorio nekoliko svjetskih jezika.</s><s>Angažiran je za film Furia à Bahia pour OSS 117, a nakon toga je nastupio u još nekoliko filmova iz serije.</s><s>Godine 1968. angažirao ga je Alfred Hitchcock da igra glavnu ulogu u trileru Topaz, gdje su mu partneri bile zvijezde poput Dany Robin, Claudea Jadea, Karin Dor i Michela Piccolija.</s><s>Ponovno je svirao s Claudeom Jadeom 1973. u La ragazza di via Condotti.</s><s>Do kraja karijere je uglavnom nastupao u akcijskim i špijunskim filmovima.</s><s>Poginuo je u zrakoplovnoj nesreći.</s>

<s>Filmovi</s>

<s>Vanjske veze</s>

<s>Austrijski filmski glumci</s>

